b"\n_START_ARTICLE_\nKantele\n_START_SECTION_\nKantele petit\n_START_PARAGRAPH_\nEls instruments moderns amb 15 cordes o menys generalment s\xc3\xb3n m\xc3\xa9s propers a les formes tradicionals i a la categoria d'instrument coneguda com a kantele petit, en contrast amb el kantele modern de concert._NEWLINE_Les formes m\xc3\xa9s antigues de kantele tenen 5 o 6 cordes de crin de cavall i un cos de fusta tallat d'una sola pe\xc3\xa7a; els instruments m\xc3\xa9s moderns tenen cordes met\xc3\xa0l\xc2\xb7liques i normalment el cos es fa a partir de diverses peces. Els kanteles tradicionals no tenen ni pont ni nou, les cordes corren directament des de les clavilles d'afinaci\xc3\xb3 a una barra met\xc3\xa0l\xc2\xb7lica (varras) posada dins les estructures de fusta (ponsi). Tot i que no \xc3\xa9s ac\xc3\xbasticament eficient, aquesta construcci\xc3\xb3 \xc3\xa9s part del so caracter\xc3\xadstic del kantele. _NEWLINE_L'afinaci\xc3\xb3 m\xc3\xa9s t\xc3\xadpica i tradicional d'un instrument de cinc cordes \xc3\xa9s l'afinaci\xc3\xb3 justa, normalment en Re Major o re menor. Especialment quan el kantele s'utilitza com un instrument solista o com a part d'un conjunt de m\xc3\xbasica folk. La tr\xc3\xadada major normalment la conformen les notes Re-Fa#-La. En les variants modernes, hi ha sovint una palanca de semit\xc3\xb2. El m\xc3\xa9s habitual \xc3\xa9s que sigui entre les notes Fa# i Fa, que permet fer gaireb\xc3\xa9 tots els tipus de m\xc3\xbasica tradicional. Els instruments m\xc3\xa9s grans tamb\xc3\xa9 tenen d'altres palanques de semit\xc3\xb2 que permeten fer altres tipus de m\xc3\xbasica tradicional.\n_START_SECTION_\nKantele de concert\n_START_PARAGRAPH_\nEl kantele de concert modern pot tenir fins a 40 cordes. Les posicions de l'instrument a l'hora de tocar entre el kantele de concert i el petit s'inverteixen: respecte a l'interpret del petit, la corda m\xc3\xa9s greu \xc3\xa9s la m\xc3\xa9s allunyada del seu cos mentre que al del petit, \xc3\xa9s la m\xc3\xa9s propera. Aquest tipus d'instrument t\xc3\xa9 un sistema d'interruptors (similar a les palanques de semit\xc3\xb2 de les arpes folk modernes) per fer sostinguts i bemolls. Aix\xc3\xb2 \xc3\xa9s una innovaci\xc3\xb3 introdu\xc3\xafda i desenvolupada per Paul Salminen a la d\xc3\xa8cada del 1920.\n_START_SECTION_\nInterpretaci\xc3\xb3\n_START_PARAGRAPH_\nEl kantele t\xc3\xa9 un so caracter\xc3\xadstic molt semblant a una campana. El kantele fin\xc3\xa8s generalment t\xc3\xa9 una afinaci\xc3\xb3 diat\xc3\xb2nica mentre que el kantele petit (amb entre 5 i 15 cordes) freq\xc3\xbcentment s'afina amb un mode que descarta el set\xc3\xa8 grau de l'escala i amb el to m\xc3\xa9s greu afinat una quarta per sota de la t\xc3\xb2nica com un bord\xc3\xb3. Els int\xc3\xa8rprets posen el kantele a la seva falda o sobre una taula petita. Hi ha dues t\xc3\xa8cniques principals per tocar-lo, ja sigui puntejant les cordes amb els seus dits o batent les cordes a l'aire (de vegades amb un misto). Els kanteles petit i de concert tenen repertoris diferents, encara que relacionats.\n_START_SECTION_\nM\xc3\xbasica\n_START_PARAGRAPH_\nHi ha hagut importants desenvolupaments pel kantele a Finl\xc3\xa0ndia des de mitjan segle XX, comen\xc3\xa7ant amb int\xc3\xa8rprets moderns com Martti Pokela a les d\xc3\xa8cades dels 1950 i 1960. L'educaci\xc3\xb3 per tocar l'instrument comen\xc3\xa7a a les escoles i instituts musicals fins als conservatoris i l'Acad\xc3\xa8mia Sibelius, l'\xc3\xbanica universitat musical a Finl\xc3\xa0ndia. Fins i tot s'han fet alguns estudis art\xc3\xadstics doctorals a l'Acad\xc3\xa8mia amb m\xc3\xbasica tradicional, cl\xc3\xa0ssica-occidental i electr\xc3\xb2nica. Un lutier finland\xc3\xa8s, Koistinen Kantele, ha desenvolupat un kantele el\xc3\xa8ctric, que utilitza receptors similars a aquells de la guitarra el\xc3\xa8ctrica. Ha guanyat popularitat entre els grups i m\xc3\xbasics finesos de heavy metal com Amorphis.\n_START_SECTION_\nHist\xc3\xb2ria llegend\xc3\xa0ria\n_START_PARAGRAPH_\nAl relat \xc3\xa8pic nacional de Finlandia, Kalevala, el mag V\xc3\xa4in\xc3\xa4m\xc3\xb6inen fa el primer kantele a partir de a partir l'os de la mand\xc3\xadbula d'un llu\xc3\xa7 de riu gegant i uns quants p\xc3\xa8ls del semental Hiisi. La m\xc3\xbasica que fa atrau totes les criatures del bosc a preguntar-se per la seva bellesa._NEWLINE_M\xc3\xa9s tard, despr\xc3\xa9s de perdre el seu kantele i lamentar-ho molt, V\xc3\xa4in\xc3\xa4m\xc3\xb6inen en fa un altre a partir d'un bedoll, el corda amb els cabells d'una donzella i la seva m\xc3\xa0gia \xc3\xa9s id\xc3\xa8nticament profunda. \xc3\x89s el do que el savi etern deixa enrere quan surt de Kaleva a l'adveniment del cristianisme."